Gareth
Gareth (zvan Beaumains - Bjeloruki) je jedan vitezova Okruglog stola iz legende o Kralju Arthuru.

Gareth je najmlađi brat Sir Gawaina i sin orknejskog Kralja Lota i Morgause. On igra značajnu ulogu u Maloryjevom epu Le Morte Darthur. U tom djelu je Gareth oslikan kao primjer kavalira i viteza, suborca i vjernog pratioca Lancelota. Čovjeka koji se kavalirski odnosi prema Lynette, unatoč tome što ga ona vrijeđa i ne haje za njega. Ta slika Garetha, koja izbjegava čak i svoju braću kad se ne ponašaju dovoljno viteški i kavalirski, jedan je od elemenata koji se spajaju u posljednjim scenama Le Morte Darthur kao uvod u tragičan završetak.

Zaslijepljeni Lancelot slučajno ubija Garetha, kad je spašavao Guineveru sa kolca na kom je bila zavezana. Kad je za to čuo njegov brat Gawain, okrenuo se protiv Lancelota i zatražio od Kralja Arthura da ga pronađe i kazni. Na taj je način pripremio teren za svog častohlepnog polubrata Mordreda. 

U Alfred Tennysonovom romanu Idylls of the King - Gareth se baš kao i svi u Camelotu, ne pokazuje onakvim kakvim se čini. Jer se pokazao boljim nego kakvim ga je ocrtala  oštra jezičina Lynette, a i od predrasuda koje o njemu ima Kay, kad je pobjedio čitav niz viteških protivnika i spasio Lyonoru. 

Njegovim likom bave se i suvremeni autori kao T. H. White u romanu The Once and Future King i Edith Ditmas u romanu Gareth of Orkney iz 1956.

Izvori

Vanjske veze 

 Gareth and Lynette na portalu Camelot Project 

Arturijanski likovi
Arturijanske legende